《汝平诸公见和复用韵二首》
宋代·陈棣

鹅黄快泻映金盆，白随湘酃岂并论。
酩酊不妨寻醉侣，鞠躬底事入公门。
杯觞往往陪嘲谑，笔札时时荷记存。
指日看君乘障去，好将韬略靖羌浑。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。